### CATALÀ FÀCIL

**Autor:** J. Ruaix

**Editor:** Editorial Claret, 1983 (diverses revisions)

**Enfocament:** gramatical

**Presentació:**

El *Català fàcil* és un mètode basat en la gramàtica. Es presenta en forma de 32 lliçons: les unitats 1 i 2 estan dedicades a fer una introducció general sobre el domini lingüístic i el sistema lingüístic del català comparat amb altres llengües llatines; les unitats 3 i 4, a la prosòdia; de la 5 a la 21, a la gramàtica; de la 22 a la 30, a la fonètica i els seus correlats gràfics, amb una breu introducció als signes de puntuació; les unitats 31 i 32 estan dedicades al lèxic. Els exercicis pràctics es presenten per separat en forma de fitxes individuals. Us servirà si voleu fer fer exercicis de suport gramatical individual als alumnes.

**Guia didàctica:** No. Al principi del llibre, s’explicita l’orientació metodològica i el contingut.

**Material multimèdia:** No

**Nota didàctica:** el mètode està dirigit a persones catalanoparlants i, subsidiàriament, a persones no-catalanoparlants amb un domini passiu important del català. Com que és un mètode molt antic, podeu trobar-hi lèxic o expressions de caire formal que resultin poc adequades per a un públic estranger, però les fitxes són molt útils en nivells avançats, per a alumnes que progressen molt ràpidament. No dubteu a recomanar-lo a alumnes que sentiu que necessiten un complement que vosaltres no els podeu donar a classe. Aprendran molt lèxic, expressions, ortografia i morfologia. Atenció perquè està basat en els primers programes dirigits a catalanoparlants de Política Lingüística de la Generalitat de Catalunya. Cal advertir a l’alumne que hi pot haver alguns canvis, segons l’última revisió de gramàtica feta per l’Institut d’Estudis Catalans.